Meddelelse til importører i Det Europæiske Fællesskab af kontrollerede og nye stoffer, der nedbryder ozonlaget, vedrørende Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget(1)

(2001/C 205/03)

(EØS-relevant tekst)

I. Denne meddelelse henvender sig til virksomheder, som har til hensigt at indføre følgende stoffer i Den Europæiske Union i 2002 fra kilder uden for Fællesskabet:

Gruppe I: CFC 11, 12, 113, 114 eller 115

Gruppe II: andre fuldt halogenerede chlorfluorcarboner

Gruppe III: halon 1211, 1301 eller 2402

Gruppe IV: tetrachlormethan

Gruppe V: 1,1,1-trichlorethan

Gruppe VI: methylbromid

Gruppe VII: hydrobromfluorcarboner

Gruppe VIII: hydrochlorfluorcarboner

Nye stoffer: bromchlormethan.

II. I henhold til artikel 7 i forordning (EF) nr. 2037/2000 skal der fastsættes kvantitative begrænsninger og tildeles kvoter til producenter og importører for 2002 for indførsel af de stoffer, der er opført i gruppe I til VIII i bilag I til denne meddelelse(2).

Der tildeles kvoter for:

a) methylbromid, herunder til karantæneformål og desinfektion inden afsendelse som defineret af parterne i Montreal-protokollen

b) HCFC'er

c) væsentlige eller kritiske anvendelser: Anvendelser, der opfattes som væsentlige i overensstemmelse med de kriterier, der er opstillet i beslutning IV/25 blandt parterne i Montreal-protokollen og godkendt af Kommissionen i medfør af forordningens artikel 18. Der er offentliggjort en separat meddelelse om væsentlige anvendelsesformål. Virksomheder, som ønsker at indføre kontrollerede stoffer til væsentlige anvendelsesformål, bør ansøge om tilladelse hertil på den formular, som følger med meddelelsen

d) anvendelse som råvare: Forarbejdning af et kontrolleret stof, hvori dets oprindelige sammensætning ændres fuldstændigt

e) processtoffer: Kontrollerede stoffer, der anvendes som kemiske processtoffer i eksisterende anlæg, og hvorfra emissionen er ubetydelig

f) destruktion: Kontrollerede stoffer, som skal destrueres ved en teknologi godkendt af parterne i Montreal-protokollen, og som resulterer i en permanent omdannelse eller nedbrydning af hele stoffet eller en væsentlig del af dette.

Den kvantitative begrænsning, som producenter og importører kan markedsføre og/eller anvende til eget forbrug i Fællesskabet i 2002, beregnes i henhold til artikel 4, stk. 2, nr. i), litra b), i forordningen om methylbromid til anvendelser andre end karantæne og desinfektion inden afsendelse og artikel 4, stk. 3, nr. i), litra c), med hensyn til HCFC'er.

I overensstemmelse med artikel 4 tildeler Kommissionen efter proceduren i artikel 18 en kvote til hver producent og importør inden for de samlede kvantitative begrænsninger for markedsføring.

III. Virksomheder, som indfører HCFC'er, kan enten være:

- importører, der ønsker at markedsføre HCFC'ere på EF-markedet, og som ikke producerer HCFC'er

- EU-producenter, som selv indfører yderligere HCFC'er med henblik på markedsføring i EU.

IV. De indførte mængder skal omfattes af importtilladelser for hver forsendelse af kontrollerede stoffer, der skal ansøges om i løbet af 2002. I overensstemmelse med forordningens artikel 6 kan virksomheder kun indføre kontrollerede stoffer, hvis de er i besiddelse af en importtilladelse udstedt af Kommissionen. De indførte mængder sammenholdes med de individuelle markedføringskvoter, der er tildelt producenter og importører for 2002.

V. Ifølge forordningens artikel 22 er det forbudt at indføre nye stoffer (chlorbrommethan), der er opført i bilag II til denne forordning, medmindre det er til anvendelse som råvare.

VI. I forbindelse med denne forordning måles stofmængderne i henhold til deres ozonlagsnedbrydende potentiale(3).

VII. Kommissionen anmoder virksomheder, som ønsker at ansøge om en kvote for tolvmånedersperioden fra 1. januar 2002 til 31. december 2002, om inden en måned efter offentliggørelsen af denne meddelelse at fremsætte erklæringen i bilag II ved at:

- sende formularen, der findes på http://europa.eu.int/comm/environment/ods/index.htm på Europa-netstedet (foretrukken metode), eller

- sende en udfyldt formular som anført i bilag II til denne meddelelse.

Ansøgninger, der sendes pr. post, adresseres til: Maria Kegels Europa-Kommissionen Generaldirektoratet for Miljø, Beskyttelse af ozonlaget

Kontor ENV.E.1

Rue de la Loi/Wetstraat 200 B - 1049 Bruxelles/Brussel.

Der skal også indsendes en kopi af ansøgningen til medlemsstatens kompetente myndighed (jf. bilag III).

VIII. Når ansøgningerne er modtaget, vil Europa-Kommissionen behandle disse, og der vil blive opstillet kvoter for hver enkelt importør og producent i samråd med artikel 18-forvaltningsudvalget. De tildelte kvoter kan ses på Europa-netstedet, og alle ansøgere får meddelelse med posten.

I løbet af 2002 skal virksomheder, som har fået tildelt en kvote, ansøge Kommissionen om en importtilladelse ved at anvende den særlige ansøgningsformular til importtilladelser. Forudsat at Kommissionens tjenestegrene finder, at ansøgningen stemmer overens med den tildelte kvote, vil der blive udstedt en importtilladelse. Kommissionen forbeholder sig ret til at tilbageholde en importtilladelse, når stoffet, der skal indføres, ikke svarer til beskrivelsen, eller når der ikke er garanti for, at stoffet anvendes til det godkendte formål eller ikke kan indføres i overensstemmelse med forordning (EF) nr. 2037/2000.

IX. Producenter, der indfører eventuelle genvundne eller regenererede stoffer, skal med hver ansøgning om importtilladelse indsende yderligere oplysninger om stoffets oprindelse og bestemmelse samt den forarbejdningsproces, der skal foretages. Der vil også kunne forlanges en analyseattest.

X. Bemærk venligst, at overgang til fri omsætning i Fællesskabet eller aktiv forædling af kontrollerede stoffer indført fra en stat, som ikke er part i Montreal-protokollen, er forbudt i medfør af artikel 8 i forordning (EF) nr. 2037/2000.

Nærmere oplysninger kan fås ved skriftlig henvendelse til ovenstående adresse pr. telefax ((32-2) 299 87 64) eller e-post (maria.kegels@cec.eu.int).

(1) EFT L 244 af 29.9.2000, s. 1 Forordningen ændret ved forordning (EF) nr. 2038/2000 (EFT L 244 of 29.9.2000, s. 25) og forordning (EF) nr. 2039/2000 (EFT L 244 af 29.9.2000, s. 26).

(2) Kontrollerede stoffer eller blandinger, som indføres i andre forarbejdede produkter end beholdere, der benyttes til transport eller oplagring af stoffet, er ikke omfattet af denne meddelelse.

(3) For blandinger: Kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Importører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-tons.

BILAG I

STOFFER, DER ER OMFATTET AF FORORDNINGEN

>TABELPOSITION>

NYE STOFFER

BROMCHLORMETHAN.

BILAG II

>PIC FILE= "C_2001205DA.001102.TIF">

>PIC FILE= "C_2001205DA.001201.TIF">

ALLEGATO III/ANEXO III/ANEXO III/ANNEX III/ANNEXE III/ANHANG III/BIJLAGE III/BILAG III/BILAGA III/LIITE III/ΠΑΡΑΡΤΗΜΑ III

ÖSTERREICH

Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE/BELGIË

M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel

DANMARK

Mikkel Aaman Sørensen Miljøstyrelsen (EPA) Strandgade 29 DK - 1401 København K

SUOMI/FINLAND

Eliisa Irpola Finnish Environment Institute Kesäkatu 6 FIN - 00121 Helsinki

FRANCE

Madame Laurence Musset Ministère de l'environnement

DRPR/BSPC

20, avenue de Ségur F - 75302 Paris 07 SP

DEUTSCHLAND

Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 115 23 Athens

IRELAND

Ms Nuala McLoughlin Inspector (Environment) Dept. of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

M. Theo Weber Administration de l'environnement 1, rue Bender L - 1229 Luxembourg

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

ESPAÑA

Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n

4a planta - Despacho 4.60

E - 28071 Madrid

SVERIGE

Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

NEDERLAND

Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom